EESTI SEAKASVATUSE STRATEEGIA 2028–2034
Visioon
Eesti seakasvatus on riikliku strateegilise tähtsusega, bioturvaline ja teaduspõhine põllumajandusharu, mis tagab riigi isevarustatuse, kõrge lisandväärtuse ning rahvusvahelise konkurentsivõime.
Ambitsioon
Luua Eestist Euroopa tasemel tõhus ja vastupidav seakasvatussektor, mis tugevdab toidujulgeolekut, biomajandust ja ekspordivõimekust.
Missioon
Arendada terviklik, teaduspõhine ja kõrget lisandväärtust loov seakasvatussektor, mis toetab regionaalset elujõudu ning ringbiomajanduse arengut.
Tootmisstruktuur
Nukleus/tipparetus/ → F1‑ristandemised→ Emisefarm/põrsatootmine/→ Nuumafarm → Tapamaja
Hajutatud tootmine.
Strateegilised eesmärgid 2026–2034
Kõrge tervisestaatus ja epidemioloogiline julgeolek (SAK‑vaba staatus).
Isevarustatuse tõstmine ≥100% aning tootmismahu kasv 300 000–350 000 seani.
Vastavus EL heaolu-, keskkonna- ja bioturvanõuetele.
Majanduslik jätkusuutlikkus, biogaas ja ringbiomajandus.
Strateegiline koostöö riigiga ja kriisivalmidus.
Järelkasv, teaduskoostöö ja digitaliseerimine.
Ekspordivõimekuse ja lisandväärtuse kasv.
Investeeringuvajaduste kokkuvõte
Seakasvatuse investeerimisvajadus perioodil 2028–2034 sõltub pidamisviisist ja EL võimalikest loomade heaolunõuetest.
1. Koguinvesteering tootmishoonetesse (100% isevarustatuse saavutamiseks)
· Tavapidamine (tänased heaolunõuded): 218 957 746 €.
· Puurivaba pidamine (EL tulevased nõuded): 275 757 116 €.
· Lisakulu puurivaba süsteemi korral: 56 799 370 €.
	Pidamisviis
	Hoone €/emis
	Sõnnikuhoidla €/emis
	Kokku €/emis

	Tavapidamine
	3195
	231
	 3426

	Puurivaba pidamine
	5735
	231
	5966


Selgitus:
· 3 195 € ja 5 735 € kajastavad tootmishoonete investeeringut ühe emisekoha kohta.
· 231 € on sõnnikuhoidla investeering ühe emisekoha kohta.
· Puurivaba süsteem suurendab emisekoha investeeringut ligikaudu 2 540 € võrra.
Arvestades 20 200 põhikarja emist, tähendab puurivaba pidamisele üleminek ligikaudu 56,8 miljoni euro suurust täiendavat investeeringut kogu sektoris.
Investeeringu poliitiline tähendus
· Investeering tagab ≥100% isevarustatuse ja tootmismahu 300 000–350 000 siga.
· Puurivaba nõude rakendumisel suureneb investeeringuvajadus ~26%.
· Investeeringud on eeltingimus SAK-vaba staatuse, energiajulgeoleku ja EL nõuetele vastavuse saavutamiseks.
Poliitikasoovitused
Käivitada SAK‑vaba staatuse programm ja metssea populatsiooni riskipõhine ohjamine.
Kinnitada seakasvatus riikliku varustuskindluse võtmevaldkonnaks.
Luua ≥70% investeeringutoetusega moderniseerimisprogramm.
Arendada loomade heaolu- ja aretustoetusi.
Suurendada teravilja väärindamist ja ringmajanduse potentsiaali.
Arendada biogaasi- ja energiatõhusaid lahendusi.
Tagada väärtusahela terviklik investeerimine geneetikast töötlemiseni.
